AlexejDobrolubov/national_council_slovak_2010 huggingface dataset:
90. schôdza NR SR - 3.deň - B. popoludní
Dátum: 2023-05-04
Poslanec: Mizík, Stanislav (-)
Druh vystúpenia: Vystúpenie s faktickou poznámkou

70. Ďakujem za slovo. Tak, pani Kozelová, tak veru, bohužiaľ som neodišiel, ako ste hovorili, len tu vedľa som vás počúval a vzorne som vás počúval, ale pripomeniem vám sovietskych vojakov, ktorých ste spomínali. V ´68, keď tu prišli a potom tu nechali ten bordel, ktorý ste spomínali, kto bol na čele Sovietskeho zväzu? Brežnev, Ukrajinec. Skoro celé velenie sovietskeho, sovietskej armády boli Ukrajinci. Skoro celý Ústredný výbor Komunistickej strany Sovietskeho zväzu boli Ukrajinci. Takže som vám trošku pripomenul, však si to určite pamätáte ako ja. (Reakcie z pléna.)
90. schôdza NR SR - 3.deň - B. popoludní
Dátum: 2023-05-04
Poslanec: Mizík, Stanislav (-)
Druh vystúpenia: Vystúpenie s faktickou poznámkou

60. Ďakujem za slovo. Pán Valášek, spomenuli ste vo svojej rozprave slovo spolky. Áno, spolky, pre bláznov volky. A poviem vám také tajemství, děsně tajný. Mám svoj vek už a vám poviem, mne sa nepáčilo členstvo ČSSR, Československej socialistickej republiky, teda aj Slovenskej socialistickej republiky vo Varšavskej zmluve. Tak ako sa mi nepáči členstvo Slovenskej republiky v NATO. Až keď ste hovorili o neľudskom postoji a o neľudskej vojne, tak neľudské vojny boli vojny tej krajiny, kde ste študovali, to sú vojny USA, spolu s ďalšími majú na svedomí desaťkrát viac mŕtvych v Líbyi, Sýrii a Iraku. A teraz majú zálusk ešte aj na Irán. A to keď hovorím toto, to sa musíte až veľmi začudovať, pretože dobre poznáte môj postoj ku moslimom a k týmto krajinám. Ale oni ich zničili, vôbec toto nemuselo byť, čo je tuná, ani imigrácia z týchto krajín, nič tu nemuselo byť v Európe, mohli sme si spokojne žiť. A to má na svedomí tá vaša milovaná krajina.
90. schôdza NR SR - 3.deň - B. popoludní
Dátum: 2023-05-04
Poslanec: Mizík, Stanislav (-)
Druh vystúpenia: Vystúpenie s faktickou poznámkou

54. Ďakujem za slovo, aj vám, pán Dostál. Takže keď Rusko ohrozuje všetkých, prečo je skoro totálne obkľúčené spolkom NATO? Niekedy keď ste bol v SZM za totality, Európa bola rovnomerne rozdelená, sily boli vyrovnané. Východ, Západ, kapitalizmus, socializmus. Vtedy ste nosil červenú kravatu, teraz nosíte občas kravatu NATO. A kedy začala vojna? Vojna začala Majdanom, ktorý bol vopred pripravený. A ešte raz vám poviem to, čo som vám už raz povedal, mám jeden veľký sen, vidieť Dostála plnou lopatkou v plnej poľnej kopať okop pre stojaceho strelca. Ďakujem.
90. schôdza NR SR - 3.deň - B. popoludní
Dátum: 2023-05-04
Poslanec: Mizík, Stanislav (-)
Druh vystúpenia: Vystúpenie s faktickou poznámkou

50. Ďakujem za faktickú odpoveď na moju faktickú a chcel by som podotknúť, že áno, je to presne tak, ako si povedal, Marek. Všetky vlády od roku ´89 boli len jedna minca, jedna jediná minca, predtým korunová, teraz eurová. Jedna strana bola červená, druhá strana bola modrá, ale stále to bola jedna minca.
90. schôdza NR SR - 3.deň - B. popoludní
Dátum: 2023-05-04
Poslanec: Mizík, Stanislav (-)
Druh vystúpenia: Vystúpenie v rozprave

46. Kolegyne a kolegovia, vláda politických hochštaplérov, blúdiacich bezdomovcov hľadajúcich svoje chlieviky, kde by spokojne aj naďalej papkali, nás stále viac a viac zaťahuje ako našu vlasť, naše Slovensko do konfliktu, ktorý sa nás netýka, teda by sa nás nemal týkať. Ale, žiaľ, sa nás týka, lebo nás pred rokom 2004 a aj po roku 2004 všetky vlády ťahali do väčšieho a väčšieho bahna a močiara zločineckého paktu NATO a hniezda kanibalov Európskej únie v Bruseli. A prečo hniezdo kanibalov Brusel a Európska únia? Nuž preto, lebo požiera a ničí vlastné národy a púšťa tu cudzopasníkov z Afriky, Blízkeho východu, Ázie. A teraz toto hniezdo kanibalov všemožne podporuje vojnu Slovanov proti Slovanom a, samozrejme, pod taktovkou pekelníkov z USA. Táto vláda aj tá pred ňou servilne, aktívne so zúrivou horlivosťou ako šialenec zo Somálska niekde v Bruseli s mačetou podporuje túto zástupnú vojnu USA verzus Rusko. Veľa, preveľakrát som tu v tejto sále varoval pred vysielaním našich vojakov provokovať Rusov pri ich hraniciach. Stále varujem pred zapájaním sa do rôznych pofidérnych akcií Európskej únie a NATO. Ukrajincom sme už dali všetko možné, darovali sme im rôzne typy zbraňových systémov, lietadiel, munície. Odídenci sú tu financovaní, všemožne podporovaní. Všetko, čo sme im mohli dať, sme im dali. Plus k tomu vlastizradná zmluva dovliekla cudzie vojenské baganče na Slovensko. A teraz tu budú ešte výcvikové strediská pre ukrajinské vojenské baganče a ďalšie nové vysielanie Slovákov do zahraničia. Mier je krehká vec a Slovensko ho nepodporuje, podporuje vojnu, aj tento parlament, tak vládny paškvil, ako aj drvivá väčšina opozície majú spoločné dve skutočnosti. Po prvé, že máme patriť a patríme do EÚ. A po druhé, že priorita je aj členstvo v NATO. Tieto dve ich priority spôsobia to, že sa nič nezmení, či budú vládnuť jedni, alebo druhí, či budú hlasovať tak jedni, alebo druhí, v tomto sú spoloční. Ako som povedal pred chvíľkou, mier je krehká vec, všetko sa môže zvrtnúť, to však väčšine v parlamente stále nedochádza. V hodine otázok sme sa bavili napríklad o energetickej nezávislosti či autách pre policajtov. No môže však prísť bum, bum a bude po všetkom, všetko bude passé a naspäť do jaskýň. Ďakujem.
90. schôdza NR SR - 2.deň - B. popoludní
Dátum: 2023-05-03
Poslanec: Mizík, Stanislav (-)
Druh vystúpenia: Vystúpenie s faktickou poznámkou

11. Ďakujem za slovo. Pán Dostál, podľa mňa je zvrátené montovať infláciu do procesu riešenia a trestania, kradnutia či zlodejín všelijakých. Mne sa snáď sníva! Prispôsobiť proces kradnutia zlodejov inflácii, čo je fenomén a pojem finančný, ekonomický, to už je výkon hodný Einsteina a celého tohto nepodareného zákona. A tie vaše odôvodnenia priemerných dôchodkov vtedy a teraz a k tomu prispôsobovať výšku zlodejiny, ktorá buď bude trestný čin, alebo bude priestupok, to je teda maximálny divný postup, aspoň pre mňa. A pre mňa je jednoducho zlodej zlodejom a tento zákon je zmiernenie trestov pre zlodejov malých, čo kradnú rádovo v stovkách eur, až po elitu v bielych golieroch, ktorí majú na rováši státisíce, keď nie milióny. Všetko to je len zmiernenie trestov pre nich. Ďakujem za slovo.
90. schôdza NR SR - 2.deň - A. dopoludnia
Dátum: 2023-05-03
Poslanec: Mizík, Stanislav (-)
Druh vystúpenia: Vystúpenie s faktickou poznámkou

66. Pán Šeliga, povedali ste vo svojej rozprave krátkej, že niekto straší babičkami. Ja som napríklad vypichol len jednu takú situáciu, akurát tie babičky, ale tých situácií v tomto návrhu zákona, paradoxných situácií a nespravodlivých je tam strašne veľa. A povedali ste tiež, že aj keď to bude priestupok, daný páchateľ bude musieť náhradu, urobiť náhradu škody. No, pán Šeliga, asi nepoznáte sociálne zloženie obyvateľstva a tých zlodejov, ktorí kradnú obyčajne také menšie sumy. Oni jednoducho, keď bývajú v nejakej chyži, ktorá je na cudzom pozemku a ešte nelegálne postavená, nemajú mu čo zobrať, nemá ako nahradiť tú škodu. Z čoho mu stiahnu tú škodu, keď žije zo 60 eur? To jednoducho, to sú situácie, ktoré sú v tom zákone a dá sa z nich, dá sa z toho zákona vydedukovať, že také situácie prídu. A nechápem naozaj, keď už je o tých, tých 500 eur, do 500 eur je to len priestupok, prečo to neostalo aspoň na tej sume. Ja by som trestný čin dal od 100 eur. Bolo 250 alebo 260, ale tých 500 eur, to ste prešvihli a to bude len dráždiť a lákať zlodejov. Kliesnite cestu zlodejom a ešte iné veci, ktoré povedal kolega Schlosár, čo sa týka tých vysokých cifier, vysokých zlodejov a oligarchov, to už je len iné kafé. Ďakujem.
83. schôdza NR SR - 6.deň - A. dopoludnia
Dátum: 2023-02-09
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

82. Ďakujem, pán predsedajúci. Mal by som to stihnúť. Marián, ty si spomínal džentlmenskú dohodu. Všetci vieme, všetci vieme, koľko prebehlo stretnutí u vás, čo sa týka daňovo-odvodovej reformy, ale tam sa ja nechcem vracať. Tých, ja som pri tých osobne tam nebol, osobne tam nebol. Mňa čo najviac trápi, mňa čo najviac trápi, celý ten legislatívny proces, samozrejme, krúžkovného. To krúžkovné, to krúžkovné a celá tá pomoc s 200 eurám rodinám mohla v pokoji prebehnúť, ak by ste to nepotopili. Myslím si, myslím si, že samotné ministerstvo bolo dosť dobre pripravené a od začiatku sme vám vraveli, keď sa odtiaľ vyhodí vzdelávanie, tak športu a kultúre veľmi pomôžeme krúžkovným. Samozrejme, ani, ani tak, ani tak ste si nedali povedať. Bola to, bola to hlúposť a teraz sme mohli pomôcť športu ďalším zdrojom financovania pre decká. A to, že ste to utopili, to je, to je holý fakt a bola, bolo až donebavolajúce, keď toľko peňazí sa malo na to dať a ste to nezobrali. Pán minister bývalý, pán Gröhling, dobre vedel, dobre vedel v tom zmysle, že... v tom, že on by to procesoval, on by sa tým mohol chváliť a mohlo to, mohli sme to mať schválené. Ministerstvo školstva by to nadstavovalo. Kultúra bola nepripravená. Vy s VOČAP-mi ste boli pripravení do detailov. Stačilo len prejaviť záujem a tie decká by to mali. To je holý fakt. Ja síce som nebol na koaličných radách, nebol som pri... (Prerušenie vystúpenia časomerom.)
83. schôdza NR SR - 6.deň - A. dopoludnia
Dátum: 2023-02-09
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

12. Ďakujem, pán predsedajúci. Marek, dotkol si sa zase veľa, veľa vecí, ktoré, samozrejme, súvisia s pohybom. Samozrejme, my nechceme ničiť deti, my ich chceme dobre pripraviť, aby boli zdravé a pohyblivé, ale chcel by som sa pozerať do budúcna. Samozrejme, nebolo tu spomenuté, máme tu fond na podporu športu, kde prebehli dve výzvy na malú infraštruktúru, a to sú presne tie športoviská na tých školách. Potom, samozrejme, nové programové vyhlásenie na MIRRI, ktoré, kde sa aj z pomoci splnomocnenca pre šport Karola Kučeru podarilo dostať, dostať tu kolónku šport, aby sme tam potom vedeli presúvať tie eurofondy, ktoré budú nevyčerpané, aby sme mohli zase budovať tie športoviská, ktoré tu máme taký obrovský dlh, ktorý som spomínal. Ďalej, ďalej, tých projektov, ktoré tu vznikli, samozrejme, sú veľmi dobré, tréneri do škôl, potom je tá aktívna škola, ktoré ministerstvo školstva dalo, dalo do procesu a celé sa to, celé sa to kreuje dobrým smerom. Takže myslím si, že tých nápadov je tu dosť a, samozrejme, sa snažíme dostať do legislatívy čo najviac, aby to bolo dlhodobé. A už sme tu spomínali tú mozaiku, ktorá sa, ktorá, tie malé kamienky musia do seba zapadať, čiže, čiže v tomto smere, v tomto smere sme urobili obrovský kus práce za tri roky, takže v tomto, v tomto treba, treba sa aj chváliť takýmito vecami. A my sme k sebe aj kritickí, ale naozaj tréneri do škôl, moduly v školách je obrovský, obrovský krok a ešte to zhutníme tou legislatívou do tých vyhlášok, ktoré ministerstvo školstva nám vychádza v ústrety a dúfam, že nám bude vychádzať v ústre... (Prerušenie vystúpenia časomerom.)
83. schôdza NR SR - 5.deň - B. popoludní
Dátum: 2023-02-08
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

156. Ďakujem, pán predsedajúci. Pán Habánik, ja sa vás spýtam na takú jednu otázku, spomínali ste to tu, že čo bol motív znižovania telesnej výchovy za tých minul... za tej, keď sa znížila z troch na dve. Chcem sa spýtať, tam ste potom povedali takú, že možno tí riaditelia hľadali to, že chcú sa deti naučiť viac jazykov, alebo niekde, kde majú problém. Ja sa chcem spýtať, máte dosť veľkú prax aj z vysokej školy, akí študenti vám chodia na vysokú školu, či sú naozaj dobre podkutí v tom vzdelaní tých jazykov, lebo sú tu aj štatistiky, že my sme síce pridali z tých disponibilných hodín na jazyky, na rôzne, ale v praxi sa nám ukazuje, že tie deti sú nepripravené v tomto smere. Čiže my sme upustili od telesnej výchovy a nepripravujeme dobre v týchto disponibilných hodinách tých žiakov na, jazykovo alebo vzdelanostne na takú úroveň, aby mohli mať kvalitné školy, stredné, vysoké školy. Ja sa chcem spýtať na váš názor, že čo si o tomto myslíte? No ja si myslím, že to bolo nešťastné celé, tú telesnú výchovu vtedy takto trošku zdehonestovať. Ďakujem.
83. schôdza NR SR - 5.deň - B. popoludní
Dátum: 2023-02-08
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

144. Ďakujem, pán predsedajúci. Karol, ja by som sa ti chcel poďakovať, lebo si sa dotkol veľa, veľa tém, ktoré, ktoré nás trápia, ktoré aj možno vysvetlím ešte trošku v ústnej rozprave, kde som sa prihlásil. Kde by som chcel zdôrazniť to, že koľko rokov sa tu, myslím si, že dosť zle zaobchádzalo s týmto zdravím detí. A na môjho predrečníka. Škoda, že ste potopili aj vy krúžkovné. Ďakujem veľmi pekne.
83. schôdza NR SR - 5.deň - B. popoludní
Dátum: 2023-02-08
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

126. Ďakujem veľmi pekne. Marek, ďakujem. Ja by som ešte len pripomenul, samozrejme, táto, táto pomoc tejto zrážkovej dane pomôže veľmi v mládežníckom športe, kde vieme, napríklad Marek spomínal futbalových rozhodcov, že v profesionálnej lige máme aj profesionálnych rozhodcov. Tí majú normálne zmluvy o tejto, výkone práce, takže ich sa to netýka, ale, samozrejme, všetkých tých mládežníckych ligách to veľmi pomôže a, samozrejme, odbúra aj toto. A samozrejme, ja by som možno apeloval na to, že, samozrejme, mne sa to nedarilo, lebo tiež sme vyčkávali a bola plánovaná daňovo-odvodová reforma, kde v podstate aj túto zrážkovú daň, predtým to malo byť v kilečku, takže aj trošku do radov SaS, že v podstate aj oni, oni to mali prerokované s pánom Husárom, keď ešte bol štátny tajomník. Takže v tomto zmysle, v tomto zmysle by to nemal byť problém a, samozrejme, daňovo-odvodová reforma neprešla, tak je to taká výnimka, ktorá naozaj, už sa budem opakovať, pomôže mládežníckym ligám, kde máme týchto dobrovoľníkov, ktorí pracujú cez víkendy, takže ďakujem veľmi pekne.
83. schôdza NR SR - 3.deň - A. dopoludnia
Dátum: 2023-02-03
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

134. Ďakujem, pán predsedajúci. Ďakujem všetkým, ktorí mi dali faktické poznámky. Ja len tak v krátkosti. Možno začnem odzadu. Ja som, samozrejme, s tým trošku s vami súhlasím, aby mali decká športovať viacej, nemali sme ich tam zatvárať. To je pravda. Ja som myslel skôr na to, na tých fanúšikov a keby sa vám pandémia šírila tak, ako sa šírila, tak neviem, či by ste nechali otvorené štadióny, aby tam mohli chodiť ľudia. Ale dobre. Však to je váš názor. Ja tu, ja tu, ja tu nechcem, nechcem akože, ja som do toho chcel vniesť taký, taký, ja som neriešil, pán Oravec, predavačky, či majú pracovať a potom zase musia sa presunúť. Samozrejme, samozrejme, dobre. Tak je tu debata o zatváraní obchodov a potravín. Tak okej, ale však, samozrejme, tým pádom, tým pádom, že podporíme v tomto šport, tak zase môžu sa presunúť tí mládežníci a môžu, máme tisíce dobrovoľníkov, tisíce ľudí, ktorí v tom športe pracujú cez ten víkend a, samozrejme, chcú tam pracovať. Na margo toho dávame aj zrážkovú daň pre športových odborníkov, takže vychádzame im v ústrety. A však vy ste, vy ste povedali, že chcete byť konštruktívny, tak konštruktívne ja sa k tomu správam a, samozrejme, chcem predkladať aj zákony k tomu, aby sme konštruktívne sa posúvali dopredu, tak ako bolo vaše kilečko jedna, kilečko dva. A viem tú genézu toho celého. Takže ja tým, že sa tu vyobracali zamestnania, nepracovať, pracovať, podnikatelia, predavači. Ja som to nechcel práveže riešiť. Ja som chcel riešiť tú otázku toho, že, že trošku sa zamyslieť iným pohľadom na tieto nedele. A to bol môj zámer. Môj zámer nebolo riešiť momentálne, že koľko predavačiek by sa presunulo na štad... (Prerušenie vystúpenia časomerom.)
78. schôdza NR SR - 16.deň - B. popoludní
Dátum: 2023-01-24
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

221. Ďakujem, pán predsedajúci. Igor, myslím si, že ten výpočet je veľmi správny. Samozrejme, to, v akých krízach sa tu vládne, nie je úplne jednoduché a myslím si, že aj to referendum ukázalo, že keď si vyhrnieme dobre rukávy a ideme do boja, ktorý si aj spomínal a ktorý im neuľahčí ani sekundu, aby sa dostali zase k moci. To vidíte, majú tu slúžiacich poslancov, ktorí strážia, čo povieš, takže budú zápisky mať, čo si všetko povedal, ale, ale ide hlavne o to, že ten boj, ten boj je otvorený. A ja tiež napríklad tomu nerozumiem, že či v septembri, alebo kedy by proste voľby predčasné u nás, odsúhlasíme si ich, chceli to, majú to. Teraz zase sa krútia, tak ako tu bolo veľakrát povedané, a Milan Vetrák tiež to presne povedal, čo, čo má. A, samozrejme, ochrana, ochrana volebného systému, si myslím, že je dôležitá na to, aby sa zase nedostali k moci. A, samozrejme, treba ísť do boja a neprísť ani o jedného demokratického voliča. Ďakujem.
79. schôdza NR SR - 3.deň - A. dopoludnia
Dátum: 2022-12-12
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

170. Ďakujem, pán predsedajúci. Snažím sa krotiť, aj keď je to trošku ťažké, ale... Budem trošku vecný. Tak, pani Cigániková, ste trošku zapolemizovali, či máme nejaký iný scenár. Ja nie som politik. Ja som bol väčšinou športovec a dostal som sem tak, ako som sa sem dostal, a potom aj v rozprave poviem niečo o spolupráci so sekciou ministerstva školstva. Ide o to, že sme parlamentná demokracia. Vy keď budete mať úradnícku vládu, vy budete len kúriť a svietiť, lebo Fico s Pellem vám nedovolia robiť nič iné. A spejete len k predčasným voľbám. A ešte aj zmenia volebný systém. To už je, už, to už potom, to už potom môžme aj my, aj vy ísť si po svojom, lebo viac už nebudete mať šancu ani vy, ani my, ani žiaden demokrat tu na Slovensku. Ešte by som sa vrátil trošku... k tým... pomôcť tehotným ženám. Rozpamätajte sa, tie boje, čo ste tu viedli. To bola ozaj len pomoc, to nebol zákaz potratov. To, že ste tu teraz vytkli konzervatívnym, že hlasovali za Kotlebovcov, ten poľský model, je trošku od vás nemiestne, ale dobre, však to je ten politický boj. A to, jak hovoríte, že aké sú tu, že čo sa tu deje, aký rozvrat tu je na Slovensku, tam vonku sa normálny život žije a rozvrat, rozvrat je tu v tej... v tomto, v tejto snemovni.
79. schôdza NR SR - 1.deň - B. popoludní
Dátum: 2022-12-08
Poslanec: Nemec, Richard (OĽANO)
Druh vystúpenia: Vystúpenie s faktickou poznámkou

180. Ďakujem, pán predseda. Pán minister Krajniak, ja by som sa ti chcel poďakovať, lebo ty si to tak pekne zaobalil, ale si to povedal - v úvodzovkách - a ja som si to medzi tými riadkami, ako ste sa krvopotne narobili na tých zákonoch, aby ste ľuďom pomohli a chcete pomôcť, a všetko si tu vysvetlil, že čo sa môže stať pre tých bežných ľudí vonku, ktorých, viac-menej niektorých, ktorí naozaj pracujú od rána do večera, ani nezaujíma, ako sa tu politici medzi sebou hádajú. A Juraj Šeliga tu vykreslil takého slameného panáka pre stranu SaS, ty si vykreslil reálny fakt, ktorý od januára môže nastať. A neviem, neviem, čo už by mohlo ich, aby sa zamysleli nad tým, čo idú, čo idú páchať, ale tak oni to povedia ti vo faktických. Vo faktických ti to všetko povedia a zase určite budú nakladať, ako asi zopakujú to, čo pri každom. Takže ja ti ďakujem za to, že si zhodnotil, čo reálne hrozí ľuďom Slovenskej republiky od januára, keď tu vláda nebude. Ďakujem.
65. schôdza NR SR - 4.deň - A. dopoludnia
Dátum: 2022-04-29
Poslanec: Nemky, Martin (SMER - SD)
Druh vystúpenia: Vystúpenie s faktickou poznámkou

126. Ďakujem pekne. Pán kolega Kamenický, ďakujem ti za tvoje vystúpenie. Veľmi správne si povedal, platí staré slovenské príslovie, vždy sa v prvom rade treba pozrieť na toho, kto to hovorí. V našom prípade hovorí o tom Daniel Lipšic, ktorý je dlhodobý politik a dlhodobo verejne vystupuje a kritizuje stranu SMER – sociálna demokracia. Zároveň doplním tvoje vystúpenie, spojím ho aj s reakciou pána kolegu Suska, ja by som povedal, že my sa dneska nebavíme o poslancovi Ficovi, my sa bavíme o zneužívaní vládnej moci väčšinou na menšinu. Bavíme sa o poslaneckom mandáte, bavíme sa o tom, že ako má slobodne poslanec vyjadrovať svoj názor. Ako nie prostredníctvom tlačových konferencií. Ako mám ovplyvňovať davy, ak nie práve týmto. Čo to je za nezmysly napísané v tom uznesení? Ďakujem veľmi pekne.
65. schôdza NR SR - 4.deň - A. dopoludnia
Dátum: 2022-04-29
Poslanec: Nemky, Martin (SMER - SD)
Druh vystúpenia: Vystúpenie s faktickou poznámkou

85. Ďakujem pekne za slovo, pán predsedajúci. Pani kolegyňa, ja ti ďakujem veľmi pekne za tvoje vystúpenie. Hovorila si o dôvere tejto vlády. Ja to skúsim trošku jednoduchšie, lebo koaliční poslanci tomu možno nerozumejú, budem to ilustrovať na príklade. Zo štyroch ľudí traja ľudia nedôverujú tejto vláde, niekedy štyria zo štyroch. To znamená, že na Slovensku neni človek, ktorý by veril tejto vláde. Veľmi správne si hovorila aj o tom, že my sa dneska nebavíme o vine a nevine, že my sa bavíme o tom, že či vydáme opozičného lídra na nezmyselné trestné stíhanie, resp. do väzby. Len to ako keby si hrach na stenu hádzala. Ďakujem pekne.
65. schôdza NR SR - 3.deň - B. popoludní
Dátum: 2022-04-28
Poslanec: Nemky, Martin (SMER - SD)
Druh vystúpenia: Vystúpenie s faktickou poznámkou

186. Ďakujem pekne za slovo. V prvom rade, kolega, možno by som ocenil takú snahu o korektný prístup ako jediného z koalície, teda že ste nabrali nejakú odvahu, postavili ste sa sem a pokúsili ste sa nám podať váš pohľad. Teraz poďme k tým červeným očiam. Pán kolega, ja by som sa vás opýtal, teda ako hodnotíte vyjadrenia vašich kolegov, ktorí ešte pred samotným zasadnutím imunitného výboru sa vyjadrovali o tom, že Fico patrí do väzby. Čiže nepotrebovali vidieť ani uznesenie, nepotrebovali si vypočuť ani jeho argumentáciu na výbore, ale už vedeli konkrétne pred tým, ako teda budú konať. Druhá otázka. Povedali ste, že ak súd nevyhodnotí dôkazy ako prokuratúra a polícia, bude problém v koalícii. Teda toto hodnotíte ako? To ako v zmysle aj tohto uznesenia môžme toto vnímať možno ako zastrašovanie sudcu. Teda ja nepoznám jeho politickú príslušnosť, teda že či do... konkrétny sudca, ktorý bude rozhodovať prípad kolegu Fica, teda je, je príslušníkom vašej politickej strany, koho politickej strany je príslušníkom. Čiže podľa mňa je to len človek teda... A alebo môžme to vnímať tak, že možno ste ho zastrašovali, teda že pokiaľ nerozhodne správne, tak ho čaká disciplinárne obvinenie a bude riešený možno. Ďakujem pekne.
65. schôdza NR SR - 3.deň - B. popoludní
Dátum: 2022-04-28
Poslanec: Nemky, Martin (SMER - SD)
Druh vystúpenia: Vystúpenie s faktickou poznámkou

162. Ďakujem pekne. Pán podpredseda Národnej rady, ja ti ďakujem za toto vystúpenie, jasne a zrozumiteľne si vysvetlil kolegom rozdiel medzi väzbou a väzením. Takisto si vysvetlil, že poslanci nemajú žiadnu imunitu. Vysvetlil si takisto ústavnú poistku vydávania poslanca Národnej rady, a to hlavne opozičného poslanca, my sa nebavíme len o poslancovi Ficovi, ale bavíme sa hlavne o opozičných poslancoch, aby tu nedošlo zneužívaniu moci z väčšiny na menšinu. Ja stále nerozumiem tej pointy, pointe kolúzneho správania. Zoberme si to na príklade predsedu Ficu. V pondelok mu doručia uznesenie o vznesení obvinenia, kde mu vyšetrovateľ oznámi, že budúci týždeň v utorok sa má konať nejaký výsluch. Medzitým si vyšetrovateľ v stredu rozmyslí, že nebolo by zlé, skúsme ho väzobne stíhať. Čiže nevedel to v pondelok, v stredu si tu rozmyslel, čiže pred výsluchom, že keby aspoň na tom výsluchu tento úkon urobil. Čiže ja nerozumiem tým úkonom, ktoré tu predvádzajú orgány činné v trestnom konaní. Vyčítame aj poslancom kolúzne správanie, že ovplyvňujú svojich voličov cez tlačové konferencie. A cez čo má robiť politik svoju prácu? Čo má písať slohovú prácu, pošle ju niekomu, však jasné, že musí robiť tlačové besedy. (Reakcia z pléna.) Ďakujem pekne.